
Ильяс Фәрхуллин шигыре

Син икәнсең ярсып-ярсып типкән

Йөрәгемә сукмак салучы.

Мәхәббәткә сусаган җанымның

Һәрбер кылын биләп алучы.

Син икәнсең, назлы карашыңда

Көйдерүче, күңелемне эретүче.

Күкрәгеңнән чыккан тавышың белән

Бар галәмне үзеңә сөйдерүче.

Син икәнсең, саф сөюдән туган

Учак ялкынында яндыручы.

Сиңа булган ярату хисемне

Шигырь юлларына илһамландыручы.

Син икәнсең, бу якты дөньяга

Сафлык-пакьлек, бәхет өләшүче.

Син икәнсең, минем гашыйк җанны

Мәхәббәтең белән яшәтүче

## Нет комментариев
СИН ИКӘНСЕҢ...